Iacobus Steinberger

Ioannes Iacobus Steinberger (natus Hans Jakob Steinberger Bad Kissingen oppidulo Bavarico die 25 Maii 1921; mortuus Genavae die 12 Decembris 2020) fuit chemicus et physicus et laureatus Praemii Nobeliani physicae anno 1988 cum Leone M. Lederman et Melvin Schwartz. Quod praemium eis neutrinorum probandorum causa concessum est.

 Vita 
Iacobus Steinberger fuit filius Berthae et Ludovici Steinberger. Pater cantor Iudaicae eius loci natalis communitatis fuit. Adulescens ab anno 1931 ad 1934 scholam "Kissinger Realgymnasium" frequentavit, quae nunc ab eo nominatur. Ingravescentem terrorem Nazisticum timentes, coniuges Steinbergerani suos duos filios primogenitos, Iacobum et Herbertum, in Civitatibus Foederatis  miserunt. Parentes et Rudolfus frater minimus annis 1937 et 1938 secuti sunt.

Steinberger, nunc "Jack" nominatus, eruditionem suam in "New Trier High School"  in Illinoesia complevit. Baccalaureatum gradum in chemia ab Universitate Sicagensi anno 1942 obtinuit. Mox in signi corpus Exercitus Civitatum Foederatarum ad MIT se coniunxit, ubi systemata radarensia investigavit. Anno 1946, ad studia graduata in Universitate Sicagensi rediit, ubi physicae sub Eduardo Teller et Henrico Fermi studuit.

Anno 1948, suam doctoralem thesim scripsit. Anno 1950, creatus est professor physicae in Universitate Columbiae Novi Eboraci. Anno 1968, ad Organizationem Europaeam pro Investigatione Nucleari Genavae profectus est. Anno 1986 publice recessit, sed investigationes suas ibi continuavit.

Nexus externi

Categoria:Iudaei
Categoria:Physici Civitatum Foederatarum
Categoria:Professores Universitatis Californiensis Berkeleiensis
Categoria:Professores Universitatis Columbiae
Categoria:Praemium Nobelianum Physicae
Categoria:Socii Guggenheimiani